सेप्टेम्बर ११ को हमला
सेप्टेम्बर ११ को हमला  (९/११  को रूपमा पनि उल्लेख गरिएको)  मङ्गलवार बिहान ११ सेप्टेम्बर २००१ का दिन संयुक्त राज्य अमेरिकाको इस्लामी आतङ्कवादी समूह अल कायदाद्वारा चार समन्वित आतङ्ककारी हमलाहरूको एक शृङ्खला थियो। यस आक्रमणमा २,९९६ जना मानिसलाई मृत्यु भएको थियो भन् ६,००० भन्दा बढीको घाइते भएका थिए। यस हमलाका कारण कम्तीमा १० अरब डलरको आधारभूत संरचना र सम्पत्ति क्षतिको भएको थियो।

पहिलो र दोस्रो विमान, अमेरिकन एयरलाइन्सको उडान ११ र संयुक्त एयरलाइन्सको उडान १७५, क्रमशः लोअर मेनहट्टनमा विश्व व्यापार केन्द्र परिसरको उत्तर र दक्षिण भवनहरूमा ठोकिएको थियो भने त्यसको एक घन्टा ४२ मिनेट भित्र ११० तले दुवै भवनहरू ध्वस्त भएको थियो। अवशेष र परिणामस्वरूप आगोले विश्व व्यापार केन्द्र परिसरको सबै अन्य भवनहरूको आंशिक वा पूर्ण पतनको कारण ४७-तले ७ विश्व व्यापार केन्द्र भवनका साथै दश अन्य ठूला संरचनाहरूमा पनि महत्त्वपूर्ण क्षति भएको थियो। तेस्रो विमान, अमेरिकन एयरलाइन्सको उडान ७७, भर्जिनिया, आर्लिङ्टन काउन्टीमा पेन्टागन (अमेरिकी सैन्य बलको प्रतीक, संयुक्त राज्य अमेरिका रक्षा मन्त्रालय) दुर्घटनाग्रस्त हुँदा भवनको पश्चिमी भागमा आंशिक क्षति पुगेको थियो। 
चौथो विमान, संयुक्त एयरलाइन्सको उडान ९३ ले उडान भर्दासाथ वासिङ्टन, डी.सी. तर्फ लागेको थियो भने यात्रुहरूले अपहरणकर्ताहरूलाई हमला गरेपछि पेन्सिलभेनिया स्थित स्टियोटोके सहरको एक क्षेत्रमा विमान दुर्घटनाग्रस्त भएको थियो।

सन्दर्भ सामाग्री

विश्वका चर्चित घटनाहरू